Når du skal ta i bruk din datamaskin bør du gjøre deg kjent med maskinens
operativsystem, eller OS.
De fleste datamaskiner bruker operativsystemet Windows og i denne videoen vil vi fokusere
på Windows 7.
Dersom du bruker Windows XP eller Vista vil det se litt annerledes ut, men for det meste
fungerer de på samme måte.
Skjembildet du ser når datamaskinen har startet opp kalles skrivebordet
og inneholder en skrivebords-bakgrunn samt en oppgavelinje i bunnen av skjermen.
Her vil du finne snarveier til ofte brukte applikasjoner samt innstillinger som Internett-
innstillinger og lydvolum.
Men den viktigste delen av oppgavelinjen er helt til venstre og kalles
Startknappen.
Herfra åpner du Startmenyen, som er stedet hvor du går for å starte en applikasjon.
Når du starter en applikasjon vil den bli synlig på oppgavelinjen. Dette er veldig nyttig hvis du
har flere applikasjoner åpne, siden du lett kan veksle mellom dem bare ved å klikke.
Hvis det er helt nytt for deg å bruke en datamaskin er det veldig viktig å skjønne forskjellen
på en fil og en mappe.
Filer kan være dokumenter, bilder, sanger, filmer og mye annet.
Mapper brukes for å organisere alle filene på din datamaskin, og de har et ikon
som ser ut som en ekte mappe.
For å åpne en mappe kan du dobbelt-klikke på den.
Vinduet du ser her er en spesiell applikasjon kalt Filutforsker som du bruker
til å navigere deg frem til hvilken som helst mappe på datamaskinen.
Du kan også åpne den ved å klikke på Filutforsker-ikonet på oppgavelinjen.
Hvis du ønsker å flytte deg til en annen mappe kan du velge en annnen lokasjon på
venstre side i vinduet. Straks du finner filen du ønser kan du dobbelt-klikke
på den, og den vil åpnes opp i den applikasjonen som er forhåndsvalg for filtypen.
I dette tilfellet var det Windows Photo Viewer som åpnet den.
Hvis du ønsker å slette en fil kan du velge den og trykke Delete-tasten.
Når du gjør det slettes den ikke permanent, men flyttes bare til Papirkurven.
Så om du skulle ombestemme deg kan du fremdeles gjenopprette filen. Hvis du er sikker på
at du vil slette den permanent, må du tømme papirkurven.
La oss til slutt gå tilbake til Startmenyen.
Om det skulle skje at du ikke vet hvor du skal finne det du leter etter på datamaskinen er det en god mulighet for
at du kan finne det på Startmenyen.
For eksempel kan du gå til Kontrollpanelet for å justere alle innstillingene på datamaskinen din.
Du kan bruke Windows Hjelp.
Eller du kan slå av datamaskinen, hvis du er ferdig med å bruke den.
Hvis du ikke ønsker å slå datamaskinen helt av kan du bare logge ut eller sette datamaskinen i sovemodus.
Vel! Dette var bare det mest grunnleggende om å bruke Windows, og alt vil bli
helt naturlig for deg etter hvert som du får praktisert..